《夜坐》
宋代·朱松

栖迟客异县，名氏藏丹丘。希世非夙尚，素餐愧前修。

日耗大仓非，一饱宽百忧。眷焉抚平生，信亦无几求。

蒙笼小窗底，图史漫不收。篝灯揩病眼，昏花乱蚍蜉。

愚儒未忘世，抚事非所谋。不如遂捐书，卒岁以优游。

怀胶睨昆墟，浊浪排高秋。知难有明训，吾其老锄耰。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。